CELEX: 32006R0869
Language: el
Date: 2006-06-14 00:00:00
Title: Κανονισμός (ΕΚ) αριθ. 869/2006 της Επιτροπής, της  14ης Ιουνίου 2006 , για την τροποποίηση του κανονισμού (ΕΚ) αριθ. 560/2005 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού

15.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 163/8
            
         
      ΚΑΝΟΝΙΣΜΌΣ (ΕΚ) αριθ. 869/2006 ΤΗΣ ΕΠΙΤΡΟΠΉΣ
   
   της 14ης Ιουνίου 2006
   για την τροποποίηση του κανονισμού (ΕΚ) αριθ. 560/2005 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 560/2005 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (1), και ιδίως το άρθρο 11 παράγραφος α),
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 560/2005 περιέχει τον κατάλογο των φυσικών και νομικών προσώπων και οντοτήτων που αφορά η δέσμευση των κεφαλαίων και οικονομικών πόρων βάσει αυτού του κανονισμού.
            
         
               (2)
            
            
               Στις 30 Μαΐου 2006, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο των φυσικών προσώπων για τα οποία ισχύει η δέσμευση των κεφαλαίων και οικονομικών πόρων. Το παράρτημα Ι πρέπει επομένως να τροποποιηθεί ανάλογα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 560/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιουνίου 2006.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 95 της 14.4.2005, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 250/2006 (ΕΕ L 42 της 14.2.2006, σ. 24).
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 560/2005 του Συμβουλίου τροποποιείται ως εξής:
      
                  1)
               
               
                  Οι πληροφορίες «Charles Blé Goudé. Ημερομηνία γεννήσεως: 1.1.1972. Υπηκοότητα: Ακτή Ελεφαντοστού Αριθ. διαβατηρίου PD. AE/088 DH 12» αντικαθίστανται από:
                  Charles Goudé Blé (επίσης γνωστός και ως Gbapé Zadi). Διεύθυνση: Bloc P 170, Yopougon Selmer, Ακτή του Ελεφαντοστού. Ημερομηνία γέννησης: 1.1.1972. Τόπος γέννησης: Guibéroua (Gagnoa). Υπηκοότητα: Ακτή του Ελεφαντοστού. Αριθ. διαβατηρίου: PD. AE/088 DH 12. Άλλα στοιχεία (1) διεύθυνση το 2001, (2) πιθανόν και γνωστός με το ψευδώνυμο ή τον τίτλο: «Général» ή «Génie de kpo».
               
            
                  2)
               
               
                  Οι πληροφορίες «Eugène Ngoran Kouadio Djué. Ημερομηνία γεννήσεως: 20.12.1969 ή 1.1.1966. Υπηκοότητα: Ακτή Ελεφαντοστού» αντικαθίστανται από:
                  Djué Eugène Ngoran Kouadio. Ημερομηνία γέννησης: 20.12.1969 ή 1.1.1966. Υπηκοότητα: Ακτή του Ελεφαντοστού. Αριθ. διαβατηρίου: 04 LE 017521 (το διαβατήριο εκδόθηκε στις 10 Φεβρουαρίου 2005 και ισχύει μέχρι τις 10 Φεβρουαρίου 2008).